Missatge: "Sense Ficció" "Rèquiem per Detroit"    http://www.tv3.cat/videos/4414517/Sense-Ficcio-Requiem-per-Detroit És com si hi hagués passat un tsunami o un tornado pitjor que el "Katrina". "Sense ficció" mostra la destrucció d'una ciutat, Detroit, que era la quarta d'Amèrica i que ara és un lloc ple de decadència. Detroit, nascuda amb la indústria de l'automòbil, ens demostra què passa quan una crisi econòmica i social destrueix tots els paràmetres de la convivència. Un paisatge que es trobarà Barack Obama en el seu segon mandat, a pesar de les ajudes abocades per salvar la indústria de l'automòbil en altres indrets."Sense ficció" "Rèquiem per Detroit" dimarts a les 21.50 a TV3

Resposta: La ciutat nord-americana de Detroit contracta un expert en fallides empresarials per salvar-laRedacció Actualitzat a les 11:59 h   15/03/2013La ciutat nord-americana de Detroit tindrà un tecnòcrata al capdavant. El governador de l'estat al qual pertany, Michigan ha nomenat director d'Emergències un advocat expert en fallides d'empreses, en què ha anomenat les "olímpiades de la reestructuració". Es diu Kevyn Orr i té la difícil tasca de reflotar una ciutat immersa en una gravíssima crisi. Kevin Orr substituirà l'alcalde i els funcionaris electes i té poders per refer contractes de treball, privatitzar serveis i vendre actius de la ciutat. Detroit, històrica capital del motor dels Estats Units, ha passat de ser la quarta ciutat del país a estar tocada de mort per la crisi, que ha afectat de ple justament aquest sector, l'automobilístic. De fet, fa anys que perd població, fins al punt que s'ha reduït a la meitat. Es calcula que un terç de la població viu en la pobresa i la taxa d'atur supera el 18% en un país on de mitjana es troba en el 7,7%. Tal com denunciava el reportatge de "Sense ficció" "Rèquiem per Detroit", barris sencers estan deserts i moltes infraestructures han quedat totalment abandonades. La corrupció política i els índexs de delinqüència són, també, greus problemes que ara Orr haurà d'afrontar.